 Guddoomiyaha oo khudbad dhinacyo badan leh ka jeediyey xafladdii xisbiga KULMIYE ku soo bandhigay barmaamij-siyaasadeedkiisa cusub ee oo xambaarsan qorshaha shanta sannadood ee soo socda, waxaanu hadalkiisi u bilaabay Marka ugu horraysa waxaan salaamayaa oo u mahadnaqaynaa oo aannu u ducaynaynaa asaasaha xisbiga KULMIYE, ahna Madaxweynaha Jamhuuriyadda Somaliland, Mudane Axmed Maxamed Maxamuud Siilaanyo oo muddo ka badan afartan sanno naftiisa iyo xoogiisaba u huraysidii uu u dhisi lahaa qarankan Somaliland oo dalkiisa horumar u gaadhsiin lahaa, aad iyo aad ayaanu ugu mahadnaqaynaa, qarankiisuna abaalkas wuu u ogyahay dadka reer Somaliland-na abaalkaa way u ogtahay. 